
[bookmark: _GoBack]PRESCRICIONS TÈCNIQUES DEL CONTRACTE DEL SERVEI D’OBERTURA, D’ATENCIÓ AL PÚBLIC I DE DINAMITZACIÓ DEL MUSEU ROMÀ DE PREMIÀ DE MAR 

1. Objecte del contracte i objectius

L’Ajuntament de Premià de Mar disposa actualment de dos museus, el Museu de l’Estampació i el Museu Romà. Cal sumar-hi l’espai museïtzat de Can Manent, que té prevista la seva obertura al públic l’any 2025. Tots tres espais amb la funció de conservar, investigar i difondre el patrimoni històric, etnogràfic i arqueològic de Premià de Mar, però corresponents períodes diferents i amb metodologia també diferent. La diversitat d’aquests espais s’adiu amb les línies d’intervenció comunitària específiques que gestiona la Regidoria de Cultura i que giren entorn de la dinamització museística i del patrimoni de la població.

Tots tres espais museïtzats donen servei a les inquietuds culturals de la ciutadania. Són eines on el ciutadà pot satisfer part de les seves necessitats socioculturals. Els museus vertebren les polítiques culturals de la ciutat i són el punt de connexió entre aquestes i la ciutadania a la que van adreçades.

És per això que els serveis que es liciten, en aquest cas corresponents al Museu Romà, tenen com a finalitat la gestió de l’espai i la seva projecció sociocomunitària. Es pretén la unificació de criteris de funcionament i de projecte i alhora la màxima interdisciplinarietat de les intervencions. La gestió prevista es vol que contempli tant la custòdia de l’espai com el treball de professionals de la dinamització amb polivalència per intervenir al museu.

El Museu de l’Estampació i el Museu Romà disposen de dos tècnics i una directora. No es disposa, per tant, dels mitjans personals suficients per poder realitzar les tasques d’obertura i dinamització amb personal propi. Per tant, la manca de recursos humans necessaris per realitzar aquestes tasques obliga a obrir un procés de licitació per contractar aquests serveis.

L’objecte del contracte és gestionar correctament l’obertura, atenció al públic i  dinamització del Museu Romà durant l’any 2024, amb possibilitat de 3 pròrrogues de 12 mesos. 

1. Destinataris dels serveis

Els serveis van destinats a tots els ciutadans de Premià de Mar, de la comarca, del país intambé de l’estranger. 

1. Característiques del servei a prestar

Obertura, atenció al públic i  dinamització del MR

Les prestacions del servei quant a obertura i atenció al públic es divideixen en:

1. Acollida i atenció al públic, sigui de manera presencial, per telèfon o a través del correu electrònic.

1. Taquillatge i venda d’articles i publicacions

1. Atenció telefònica i telemàtica de reserves d’activitats i oferta didàctica (tallers, visites guiades, etc.)

1. Visites guiades al Museu Romà,de caràcter essencialment especialitzat però amb possibilitat que puguin ser escolars i de cap de setmana (visites familiars). La formació específica serà impartida pel personal del MR

1. Realització dels tallers previstos en l’oferta didàctica i l’oferta familiar del  MR.

4. Recursos humans

L’empresa o empreses adjudicatàries del contracte faran d’enllaç entre els Museu Romà de Premià de Mar i els seus visitants. 

5. Calendari del servei

Es preveu un contracte d’un any i tres possibles pròrrogues d’un any cadascuna.

6. Registre i dades dels participants

L’empresa o empreses adjudicatàries no han de registrar cap dada personal, llevat d’aquells casos imporescindibles per a la realització del servei, i també d’aquells visitants que expressament manifestin el seu desig de rebre informació sobre les activitats d’ambdós museus.

7. Material i activitats 

Es contempla la necessitat de material pel que fa a la dinamització, especialment pel que fa a la realització dels tallers. Aquest material serà també subministrat per l’empresa adjudicatària. El seu cost s’estima en un màxim de 1.500€ anuals, que han estat afegits al pressupost base de licitació.

8. Seguiment i avaluació

Es preveu la realització de reunions periòdiques d’avaluació del projecte. 

9. Durada del contracte 

El contracte tindrà vigència per un any des de l’endemà de la seva signatura. Es podran fer 3 pròrrogues anuals més. 

9. Previsió de la despesa 

El pressupost base de les licitacions és el següent:

	Base Imposable
	IVA
	Total

	66.538,76€
	13.973,14€
	80.511,90€

